als_Latn dik_Latn sag_Latn
Në rrjete sociale, me dhjetëra njerëz u solidarizuan me dhimbjen e Jonës dhe e përgëzuan për forcën e saj. Banorja e Big Brother, që deri atëherë konsiderohej nga shumë si arrogante dhe impulsive, fitoi një dimension tjetër dhe shumë dashuri nga teleshikuesit.
Mikesha e saj më e ngushtë dhe adashja, Jona Kaçuli, rrëfen për Anabel, se shoqja e saj ka mësuar shumë mirë si të fshehë dhimbjen. Por ajo gjithashtu na pikturon një portret krejt ndryshe nga ajo çfarë njohim nga jeta e saj në shtëpinë e Big Brother.
Na fol pak për Jonën, çfarë natyre është, sipas teje?
Jona është natyrë e qetë, e qeshur dhe shumë e dashur. Ne njihemi prej vitesh dhe për aq kohë sa e njoh unë mund të them se cilësitë e karakterit të saj kurrë nuk kanë ndryshuar.
Ajo çka do të dijnë lexuesit tanë (publiku) është në fakt historia e dhimbshme e saj, fillimisht humb të atin më pas të fejuarin. Si mund t'a përshkruash ti duke qënë se i ke ndenjur afër dhe e njeh më mirë?
Unë mendoj se dashuria më e madhe e çdo fëmije (vajze) është babai që fatkeqësisht Jona e humbi shumë shpejt. Humbja e të atit ishte shkatërruese për të, por me shumë dashuri dhe përkushtim nga ana e të gjithëve, veçanërisht nga Arditi mundi t'a kalonte sadopak. Por fatkeqësisht jeta i mori më pas edhe njeriun më të shtrenjtë që asaj i kishte mbetur. Kjo për të ishte "shembja e botës". Kjo ka qënë periudha më e vështirë e jetës së saj, goditja më e rëndë. Mendoj se Jona akoma nuk ka arritur t'a kapërcej këtë vuajtje(dhimbje) por ka mësuar mjaft mirë si t'a fshehi atë.
Sa e vështirë ka qënë për të marr veten?
Tashmë ju jeni në dijeni për të dyja fatkeqësitë që i kanë ndodhur Jonës. Mendoj se me të tilla dhimbje njeriu kurrë nuk e merr veten, thjesht mundohet të bashkëjetoj me to.
Ishte dashuria e tyre nga ato me D të madhe?
D-ja e dashurisë së tyre nuk ishte e madhe, di të them që ishte gjigande. Dhe siç kemi mësuar e dëgjuar kurrë dashuri të tilla nuk kanë një fund të lumtur, fatkeqësisht.
Kaq nevrike është Jona edhe në jetën e përditshme, si e shohin në Big Brother, kështu ka qënë gjithmonë apo rrethanat e jetës e kanë bërë të tillë?
Nuk mund t'a karakterizoj dot Jonën si njeri nevrik në jetën e saj të përdithshme. Ndoshta aty brenda është ndryshe duke qënë se nuk zgjedhim më kë të rrimë apo me kë të shoqërohemi dhe jemi të detyruar të suportojmë cfardolloj niveli që në jetën e përditshme do t'i qëndronim me kilometra larg. Ndoshta të qënurit të detyruar për të ndenjur me njerëz që nuk na pëlqejnë, të ndajmë ditën me ta, na bën nevrik të gjithëve.
Ty si të duket Jona, si e sheh atë nga ekrani? Cfarë mund t'a këshilloje nëse do mundje?
Në shtëpinë e Big Brother Albania unë Jonën e shoh një vajzë me super vlera dhe super të fortë. Fatkeqësisht Jona ka harruar që nuk është aty brenda me miqtë e saj dhe të bëj drejtësi. Nëse do më jepej mundësia të hyja në shtëpi për t'i thënë diçka do t'i thoja "Zemër ketu je vetëm, miqtë e tu të presin jashtë..."
Le të flasim pak për punën që bën Jona jashtë shtëpisë. Ajo ka thënë se është estetiste thonjësh. A është e vërtetë se ajo është më e mira, më e kërkuar nga gocat në Elbasan?
Po, Jona është tmerrësisht shumë e zonja. Në çdo gjë që ajo bën gjithmonë arrin të jetë më e mira. Dhe po, është më e kërkuara kjo është e vërtetë.
Le të qëndrojnë pak këtu. Përflitet se pas daljes së saj nga Big Brother ju së bashku do të hapni një biznes në Tiranë. Mund të na thuash diçka më shumë?
Këto janë informacione dhe detaje që do t'i merrni vesh pas Big Brother, kur Jona të dal jashtë.
Çfarë është Jona për ty? Si mikja më e mirë mund të na thuash diçka që ti ke bërë për të?
Për Jonën bëj atë që bëjnë shoqet e mira. Jam gjithmonë aty me të në çdo vështirësi dhe lumturi të jetës së saj, siç bën dhe ajo me mua. Duke qënë se unë jam 6 vjet më e vogël se ajo në moshë unë e konsideroj atë si motra ime më e madhe.
Pse vendosi Jona të jetë pjesë e Big Brother?
Unë mendoj se vendimi për të marr pjesë në këtë edicion ka qënë për të bërë diçka ndryshe në jetën e saj.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn